
Šiaulių Ragainės progimnazijos direktoriaus 
2026 m. rugpjūčio 19 d. įsakymu Nr. V-80(1.3.)


ŠIAULIŲ RAGAINĖS PROGIMNAZIJOS TARPTAUTINIŲ SANKCIJŲ ĮGYVENDINIMO IR KONTROLĖS TVARKOS APRAŠAS

I SKYRIUS
BENDROSIOS NUOSTATOS 

1. Šiaulių Ragainės progimnazijos Tarptautinių sankcijų įgyvendinimo ir kontrolės tvarkos aprašas (toliau – Aprašas) nustato Šiaulių Ragainės progimnazijos (toliau – Progimnazijos) tarptautinių sankcijų įgyvendinimo ir vidaus kontrolės tvarką. 
2. Aprašo tikslas – užtikrinti Lietuvos Respublikos nacionalinio saugumo ir užsienio politikos interesus įgyvendinant Lietuvos Respublikos tarptautinius įsipareigojimus, Europos Sąjungos bendrąją užsienio ir saugumo politiką.
3. Aprašas parengtas vadovaujantis Lietuvos Respublikos tarptautinių sankcijų įstatymu (toliau – Įstatymas), Lietuvos Respublikos Vyriausybės 2022 m. gegužės 25 d. nutarimu Nr. 535 „Dėl Lietuvos Respublikos tarptautinių sankcijų įstatymo įgyvendinimo“, Europos Sąjungos ir Jungtinių Tautų tarptautinių sankcijų įgyvendinimo gairėmis.
4. Apraše vartojamos sąvokos:
4.1. Atsakingas asmuo – Progimnazijos direktoriaus įsakymu paskirtas darbuotojas, atsakingas už Aprašo priežiūrą, įgyvendinimą ir kontrolę tarptautinių sankcijų srityje.
4.2. Aukštos rizikos veiklos subjektas – subjektas, kurio rizika turi būti vertinama kaip didelė arba labai didelė, atsižvelgiant  į svarbių aplinkybių visumą, kaip pvz., sąsajos su Lietuvos Respublikai nedraugiškomis šalimis, nustatytos draudžiamos veikos, įtarimai dėl realaus veiklos vykdymo, galimas dalyvavimas tarptautinių sankcijų apėjimo schemose, tarptautinių sankcijų atitikties rizikos ir kiti.
4.3. Tarptautinės sankcijos – Europos Sąjungos teisės aktais, Jungtinių Tautų ir kitų tarptautinių organizacijų, kurių narė yra arba kuriose dalyvauja Lietuvos Respublika, sprendimais, kurie Lietuvos Respublikoje taikomi tiesiogiai arba įgyvendinami Įstatymo nustatyta tvarka, nustatytų apribojimų ir įpareigojimų visuma.
4.4. Tarptautinių sankcijų pažeidimo rizika – tikimybė, kad Progimnazija nesilaikys, išvengs (dalyvaus išvengiant) ir (arba) pažeis (dalyvaus pažeidžiant) Lietuvos Respublikoje įgyvendinamas tarptautines sankcijas, ar Progimnazija bus pasinaudota siekiant apeiti tarptautines sankcijas.
4.5. Sutartis – Progimnazijos sudaromos rašytinės viešojo pirkimo sutartys, kurių pirkimo objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, taip pat viešojo pirkimo sutartys, sudarytos atlikus tarptautinės vertės pirkimus. 
4.6. Subjektas, kuriam taikomos sankcijos – valstybė ar jos dalis, teritorija (specialaus statuso zona), fizinis arba juridinis asmuo, bet kokia kita organizacija arba fizinių ar juridinių asmenų grupė ir (ar) organizacijų grupė, kuriems taikomos tarptautinės sankcijos arba Lietuvos Respublikos įstatymais nustatytos ribojamosios priemonės.
4.7. Veiklos subjektas – bet kuris fizinis ar juridinis asmuo, su kuriuo Progimnazija, vykdydama savo funkcijas, yra sudariusi Sutartį. 
4.8. Patikra – visuma veiksmų, kurių metu sutikrinant sankcionuojamų asmenų, daiktų, prekių ir pan. sąrašus ar panaudojant įrankius, žinių bazes, taip pat pagal esamus fizinių ir juridinių asmenų patikros procesus nustatoma, ar fiziniams, juridiniams asmenims, taip pat prekėms ar jų grupėms, daiktams ir pan. taikomos tarptautinės sankcijos.
4.9. Sankcijų sąrašas – Aprašo 4 priede išvardinti nacionalinių ir tarptautinių sankcijų sąrašai.
4.10. Nepriimtinos rizikos veiklos subjektas – subjektas, kurio rizika turi būti vertinama kaip nepriimtina, atsižvelgiant į svarbių aplinkybių visumą, kaip, pvz., veiklos subjektui arba jo akcininkui yra tiesiogiai taikomos nacionalinės ir (ar) tarptautinės sankcijos arba jo tiekiamų prekių ir (ar) paslaugų kilmė yra valstybė, kuriai taikomos nacionalinės ir (ar) tarptautinės sankcijos. Taip pat veiklos subjektai, kurie neteikia Progimnazijai Aprašo įgyvendinimo tikslais prašomos informacijos.
5. Progimnazijos vidaus dokumentai neturi prieštarauti Aprašo nuostatoms ir, esant poreikiui, turi būti atnaujinti vadovaujantis Aprašu. 

II SKYRIUS
TARPTAUTINIŲ SANKCIJŲ ĮGYVENDINIMO IR  KONTROLĖS PRINCIPAI

6. Tarptautinių sankcijų įgyvendinimas Progimnazijoje yra grindžiamas toliau išvardintais principais. Atsakingas asmuo, vykdydamas tarptautinių sankcijų įgyvendinimo kontrolę, užtikrina, kad principais būtų vadovaujamasi tiek įgyvendinant nustatytus veiksmus, tiek rengiant, aiškinant ir taikant susijusius dokumentus:
6.1. Vertybių prioriteto principu – Progimnazijos ir Lietuvos Respublikos nacionalinio saugumo politikos interesai yra svarbiausi ir yra traktuojami kaip aukštesni verslo interesams. Šia nuostata turi būti vadovaujamasi priimant visus su tarptautinių sankcijų įgyvendinimu susijusius sprendimus. 
6.2. Subjektų patikimumo ir nulinės rizikos tolerancijos principu – Progimnazija savo veikloje bendradarbiauja tik su patikimais subjektais, kurie Aprašo tikslais nėra laikomi nepriimtinos ar aukštos rizikos. Jei po atliktos subjekto patikros pateikiama išvada „Nepriimtinos rizikos“ ar „Aukštos rizikos“, Sutartis su tokiu subjektu negali būti sudaroma ar turi būti nebetęsiama. Jei subjektas pateikia priešingą kompetentingų institucijų išvadą dėl identifikuotų rizikos kriterijų, paneigiančią atliktą rizikingumo vertinimą, vertinimas turi būti pakartojamas. 
6.3. Atsakomybės ir informacijos patikimumo principu – Progimnazija privalo užtikrinti, kad būtų skiriami pakankami ir kokybiški ištekliai pavestiems tarptautinių sankcijų įgyvendinimo veiksmams atlikti. Visos su tarptautinių sankcijų įgyvendinimo kontrolės veikla susijusios užduotys privalo būti atliekamos laiku ir tinkamai. Progimnazijos veikloje nuolat stebima, renkama  tiksli informacija apie aktualias rizikas, neatitikties atvejus ir bet kokius galimus vidinių ir išorinių teisės aktų pažeidimus bei jų atsiradimo aplinkybes ir priežastis. 
6.4. Atitikties ir atsekamumo principu – vykdant veiklą nuosekliai vadovaujamasi vidiniais ir išoriniais teisės aktais, jų išaiškinimais. Taip pat užtikrinama, kad visi sprendimai ir veiksmai dėl nepriimtinos ar aukštos rizikos subjektų būtų tinkamai dokumentuoti, tokiu būdu sudarant prielaidas atliktų veiksmų atsekamumui ir kontrolei. 





III SKYRIUS
TARPTAUTINIŲ SANKCIJŲ ĮGYVENDINIMAS 

7. Kompetentingoms institucijoms užtikrinant sklandų tarptautinių sankcijų įgyvendinimą, atsižvelgiant į Įstatyme įtvirtintą teisinį reglamentavimą, Progimnazijoje draudžiama:
7.1. tiesiogiai ar netiesiogiai įsigyti prekių, paslaugų ir darbų iš subjektų, kuriems taikomos tarptautinės sankcijos;
7.2. sudaryti Sutartis ir prisiimti naujas prievoles, kurių vykdymas prieštarauja įgyvendinamoms tarptautinėms sankcijoms. Tokios Sutartys yra niekinės ir negalioja;
7.3. tarptautinių sankcijų įgyvendinimo laikotarpiu vykdyti Sutartis ir prievoles, kurių vykdymas prieštarauja įgyvendinamoms tarptautinėms sankcijoms;
7.4. vykdyti veiksmus, kurie prieštarautų ir yra uždrausti tarptautinėmis sankcijomis.
8. Progimnazijoje nustačius ar paaiškėjus Viešųjų pirkimų įstatymo 37 straipsnio 8 dalyje ir (ar) 47 straipsnio 8 dalyje nurodytoms aplinkybėms, Progimnazija turi teisę vienašališkai nutraukti Sutartį, sudarytą su veiklos subjektu, Sutartyje nustatyta tvarka.
9. Progimnazija vienašališkai nutraukia Sutartį apie tai įspėjusi veiklos subjektą per Sutartyje nustatytą terminą arba sustabdo jos vykdymą privalomų tarptautinių sankcijų, kaip tai apibrėžta Įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjus veiklos subjektą raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurios vykdymas prieštarautų Lietuvos Respublikoje įgyvendinamoms tarptautinėms sankcijoms.
10. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimas nustatomas vadovaujantis Įstatymu. 
11. Progimnazijoje tarptautinės sankcijos įgyvendinamos pasitelkiant kompleksiškas priemones, kurios skirstomos į šias grupes: vidaus kontrolės priemonės, nuolatinį veiklos subjektų tikrinimą, bendradarbiavimą su institucijomis.

PIRMASIS SKIRSNIS 
VIDAUS KONTROLĖS PRIEMONĖS 

12. Tarptautinių sankcijų įgyvendinimo priemonės padeda identifikuoti subjektus, patenkančius į tarptautinių ir nacionalinių sankcijų apimtį.
13. Atsakingas asmuo yra atsakingas už toliau išvardintų tarptautinių sankcijų įgyvendinimo priemones ir kontrolę tarptautinių sankcijų srityje ir privalo:
13.1. vykdyti tinkamą veiklos subjektų patikrą ir įvertinti visas galimas rizikas, atsižvelgiant į veiklos subjekto veiklos pobūdį, teritoriją, teikiamas prekes ir (ar) paslaugas, sąsajas su Lietuvos Respublikai nedraugiškomis šalimis, galimą dalyvavimą tarptautinių sankcijų apėjimo schemose (pvz., finansinės operacijos, klastojimas, trečiųjų šalių naudojimas) ir kt.;
13.2. užtikrinti, kad įgyvendinant vidines tarptautinių sankcijų procedūras būtų vadovaujamasi naujausia ir aktualia informacija;
13.3. užtikrinti tarptautinių sankcijų vidaus kontrolę įstaigoje, inicijuoti Sutarčių stabdymo procesą, teikti pranešimus kompetentingoms priežiūros institucijoms apie galimus tarptautinių sankcijų pažeidimus ir prašymus leisti sudaryti ar toliau vykdyti konkrečią Sutartį. 

ANTRASIS SKIRSNIS 
NUOLATINIS VEIKLOS SUBJEKTŲ TIKRINIMAS

14. Progimnazija, siekdama valdyti su tarptautinėmis sankcijomis susijusią riziką, įsitikina, kad veiklos subjektams nėra taikomos tarptautinės ir (ar) nacionalinės sankcijos. Veiklos subjektų patikra neapsiriboja tik patikrinimu, ar subjektas nėra tiesiogiai įtrauktas į tarptautinių sankcijų sąrašus, tačiau papildomai vertinama, ar jis nėra tiesiogiai arba netiesiogiai susijęs su sankcionuotais subjektais per valdymo struktūrą bei vykdomą veiklą. Patikros metu vertinama visa prieinama informacija, reikšminga bendrai patikrinimo išvadai.
15. Siekiant suvaldyti teisines, finansines ir reputacines rizikas, atsakingas asmuo privalo:
15.1. atlikti veiklos subjektų tikrinimą ir užtikrinti, kad prieš sudarant Sutartį, kai pirkimą atlieka įstaiga, Progimnazijai paprašius, prekių, paslaugų ir darbų tiekėjai pateiktų užpildytą tiekėjo deklaraciją dėl nacionalinio saugumo reikalavimų atitikties, patvirtintą Viešųjų pirkimų tarnybos direktoriaus 2022 m. gruodžio 29 d. įsakymu Nr. 1S-233 „Dėl nacionalinio saugumo reikalavimų atitikties deklaracijos tipinės formos patvirtinimo“;
15.2. užtikrinti, kad prieš sudarant su veiklos subjektu Sutartį, kai pirkimą atlieka pati įstaiga, Progimnazijai paprašius, veiklos subjektas užpildytų ir pateiktų Pažinimo anketą (Priedas Nr. 1);
15.3. patikrinti gaunamą informaciją, kai gaunama informacija apie veiklos subjekto duomenų pasikeitimą (pvz. gaunama informacija apie duomenų pasikeitimą ir (ar) informacija, kuri galimai yra kelianti grėsmę nacionaliniam saugumui ir Progimnazijos reputacijai); 
15.4. atlikti periodinį veiklos subjektų patikrinimą Sutartims, kurių galiojimo trukmė ne trumpesnė nei 1 metai (netaikoma aukštos rizikos veiklos subjektams);
15.5. inicijuoti ir atlikti veiklos subjektų patikrinimą bet kada arba pagal poreikį (prieš Sutarties pratęsimą, kilus įtarimams dėl grėsmės nacionaliniam saugumui ir Progimnazijos reputacijai, pasikeitus veiklos subjekto valdymo struktūrai ar vykdomai veiklai, nutikus kitiems įvykiams (juridinių asmenų reorganizavimas, įsigijimas ir kt), JT ir (arba) ES paskelbus naują sankcijų režimą ir pan.), kitais pagrįstais atvejais, kai svarbu įvertinti tarptautinių sankcijų riziką ir ją valdyti;
15.6. atlikus veiklos subjektų patikrą ir kilus įtarimams ar nustačius galimas rizikas, kartu su Progimnazijos direktoriumi vertinti rizikų pagrįstumą, galimybes sudaryti/nesudaryti Sutartį arba nutraukti jau sudarytas Sutartis su veiklos subjektais, kurie kelia grėsmę tarptautiniam ar nacionaliniam saugumui bei Progimnazijos reputacijai, taip pat spręsti dėl kreipimosi į atsakingas institucijas dėl informavimo apie galimas grėsmes.
16. Šio Aprašo 15.1–15.5 papunkčiuose numatyti patikrinimai atliekami įvertinant visas galimas rizikas, atsižvelgiant į veiklos subjekto pobūdį, veiklos teritoriją, tiekiamus produktus bei paslaugas, sąsajas su subjektais, kuriems taikomos tarptautinės sankcijos, galimą dalyvavimą sankcijų apėjimo schemose ir kt., taip nustatant veiklos subjekto rizikos lygį pagal Veiklos subjektų vertinimo gaires (Priedas Nr. 2).
17. Aukštos rizikos veiklos subjektų patikrinimas atliekamas dviem būdais: 1) planiniu (praėjus pusei Sutarties galiojimo termino, tačiau ne rečiau kaip prieš kiekvieną Sutarties galiojimo termino pratęsimą) ir (arba) 2) atsitiktiniu (bet kada arba pagal poreikį, kilus įtarimams).


TREČIASIS SKIRSNIS
BENDRADARBIAVIMAS SU INSTITUCIJOMIS

18. Siekiant įgyvendinti tarptautinių ir nacionalinių sankcijų reikalavimus, esant specifiniams, netipiniams klausimams, išimtims arba laikantis teisės aktuose nurodytų reikalavimų, Progimnazija glaudžiai bendradarbiauja ir konsultuojasi su kompetentingomis institucijomis. Šį bendradarbiavimą koordinuoja Atsakingas asmuo. 

IV SKYRIUS
TARPTAUTINIŲ SANKCIJŲ ĮGYVENDINIMO KONTROLĖS UŽTIKRINIMAS

19. Atsakingas asmuo privalo nuolat stebėti ir identifikuoti su tarptautinių sankcijų laikymusi susijusias rizikas, apie jas informuodamas Progimnazijos direktorių. Identifikuotoms rizikoms mažinti numatomi reikalingi veiksmai, reguliariai stebimas jų statusas.
20. Kontrolės priemone laikoma ir papildoma jau įvykusių veiksmų / pažeidimų patikra, kurią vykdo Atsakingas asmuo. 
21. Atsakingo asmens pagrindinis uždavinys yra analizuoti aktualią informaciją apie tarptautinių sankcijų reglamentavimo pasikeitimus, nustatytas neatitiktis, įvykusius incidentus, identifikuojant galimas rizikas ir pasiūlant optimaliausius veiksmus rizikoms sumažinti, pagal poreikį inicijuoti papildomų kontrolės ir prevencijos priemonių taikymą.
22. Atsakingas asmuo vykdo reguliarų tarptautinių sankcijų laikymosi ir įgyvendinimo atitikties vertinimą. Vertinimas vykdomas ne rečiau kaip kartą per metus arba reikšmingai pasikeitus tarptautinių sankcijų sritį reglamentuojantiems išoriniams teisė aktams, atsiradus naujiems privalomiems reikalavimams. Nustačius neatitiktis, sudaromi neatitikčių šalinimo planai, jų įgyvendinimą kontroliuoja Atsakingas asmuo. 
23. Bendram Progimnazijos tarptautinių sankcijų įgyvendinimo ir kontrolės modelio efektyvumui ir veiksmingumui patikrinti gali būti pasitelkiamas išorinis auditas. 
24. Veiklos subjektai yra tiesiogiai atsakingi už savo veiksmų atitiktį tarptautinių sankcijų reikalavimams. Jei jų veiksmai ar neveikimas kelia tarptautinį sankcijų reikalavimų ir (ar) Aprašo pažeidimo riziką, Progimnazija savo veikloje gali numatyti veiksmus identifikuotoms rizikoms mažinti. Jei Progimnazija nustato papildomos informacijos, paaiškinimų poreikį, veiklos subjektai privalo bendradarbiauti, teikdami visą reikiamą informaciją.

V SKYRIUS
BAIGIAMOSIOS NUOSTATOS

25. Aprašas gali būti keičiamas, papildomas ar pripažįstamas netekusiu galios Progimnazijos direktoriaus įsakymu. 
26. Pasikeitus Apraše nurodytų norminių teisės aktų nuostatoms, norminiams teisės aktams netekus galios ar įsigaliojus naujiems norminiams teisės aktams, kurie kitaip reguliuoja Apraše aptariamus klausimus, Aprašu vadovaujamasi tiek, kiek jis neprieštarauja norminiams teisės aktams, kartu atsižvelgiant į pasikeitusį norminiuose teisės aktuose įtvirtintą teisinį reguliavimą. 
27. Aprašas taikomas tiek, kiek neprieštarauja Lietuvos Respublikos įstatymams ir (ar) kitiems galiojantiems teisės aktams, kurie taikomi tais atvejais, kurių nereguliuoja imperatyvios tarptautinių sankcijų reguliavimo nuostatos. 
28. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų teisinę apsaugą. Duomenų subjektų teisės įgyvendinamos Bendrajame duomenų apsaugos reglamente ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
29. Asmens duomenys saugomi ne ilgiau nei to reikalauja duomenų tvarkymo tikslai. Dokumentai, kuriuose yra asmens duomenys, saugomi vadovaujantis Lietuvos Respublikos dokumentų ir archyvų įstatymo nustatyta tvarka. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.
30. Aprašas skelbiamas viešai Progimnazijos interneto svetainėje www.ragainesprogimnazija.lt .
_________________________________




Šiaulių Ragainės progimnazijos tarptautinių sankcijų įgyvendinimo ir kontrolės tvarkos aprašo 
1 priedas

(Pažinimo anketos forma)

PAŽINIMO ANKETA

20___ m. ________   ___ d.
Šiauliai

Įgyvendindama principą „Pažink savo veiklos partnerį“, Šiaulių Ragainės progimnazija (toliau – Progimnazija), prieš pradėdama arba tęsdama dalykinius santykius su subjektais, renka informaciją apie šiuos subjektus ir su jais susijusius asmenis. Užpildžius šią anketą, gali būti paprašyta pateikti papildomos informacijos, reikalingos tolimesnei patikrai.
Šiaulių Ragainės progimnazija užtikrina, kad šioje anketoje pateikta informacija yra laikoma konfidencialia ir tvarkoma pagal asmens duomenų apsaugą reglamentuojančius teisės aktus. 

	1. INFORMACIJA APIE SUBJEKTĄ

	Pavadinimas
	

	Juridinio asmens kodas
	

	Registracijos šalis
	

	Registracijos adresas
	

	Faktinės buveinės adresas (jei nesutampa su registracijos adresu)
	

	Veiklos sritis
	

	Kontaktinis asmuo (pareigos, vardas, pavardė)
	

	Kontaktinė informacija (telefono numeris, el. pašto adresas)
	

	2. INFORMACIJA APIE SUBJEKTO VADOVĄ

	Vardas, pavardė
	

	Pilietybė
	

	Rezidavimo šalis
	

	Kontaktinė informacija (telefono numeris, el. pašto adresas)
	

	3. INFORMACIJA APIE TIESIOGINIUS SUBJEKTO AKCININKUS[footnoteRef:1] [1:  Fiziniai ir (ar) juridiniai asmenys, kurie valdo 25% ar daugiau subjekto akcijų.] 


	Vardas, pavardė / pavadinimas
	

	Asmens kodas (užsienio valstybės piliečiui – gimimo data (jeigu yra – asmens kodas ar kita šiam asmeniui suteikta unikali simbolių seka, skirta asmeniui identifikuoti), leidimo gyventi Lietuvos Respublikoje numeris ir galiojimo laikas, jo išdavimo vieta ir data) / Juridinio asmens kodas
	

	Pilietybė / Registracijos šalis
	

	Rezidavimo šalis/ Veiklos šalis
	

	Nuosavybės dalis (%)
	

	Pastaba. Jei tarp tiesioginių subjekto akcininkų yra juridinių asmenų, prašome pateikti akcininkų nuosavybės struktūrą.

	4. INFORMACIJA APIE NAUDOS GAVĖJUS[footnoteRef:2] [2:  Fiziniai asmenys, kurie tiesiogiai ar netiesiogiai kontroliuoja subjektą, turėdami 25% ar daugiau subjekto akcijų, ar kitaip kontroliuojantys subjekto valdymą.] 


	Vardas, pavardė
	

	Pilietybė
	

	Rezidavimo šalis
	

	Naudos dalis (%)
	






5. INFORMACIJA DĖL ASMENS DUOMENŲ TVARKYMO

Anketą pasirašantis subjekto atstovas patvirtina, kad supranta, jog Šiaulių Ragainės progimnazija, kaip duomenų valdytojas (juridinio asmens kodas 190531756, adresas: Tilžės g. 85, 78113 Šiauliai, el. p. ragainespm@splius.lt , tel. Nr. +37065272300), Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka rinks ir tvarkys subjekto asmens duomenis, tai yra tvarkys subjekto atstovo asmens duomenis teisėto intereso pagrindu, siekdama identifikuoti asmenį, turintį teisę atstovauti subjektui ir jo vardu sudaryti bei vykdyti Sutartis pasirinktos (-ų) paslaugos (-ų) gavimo tikslais ir dėl tokio jo asmens duomenų tvarkymo neprieštarauja.
Subjektas patvirtina, kad šiame dokumente pateikti kitų asmenų asmens duomenys yra gauti teisėtai ir kad subjektas turi teisę atskleisti šiuos asmens duomenis Progimnazijai. Subjektas patvirtina ir užtikrina, kad šiems asmenims yra žinoma, jog jų asmens duomenys perduoti Šiaulių Ragainės progimnazijai, kuri juos tvarko teisėto intereso pagrindu, ir jie dėl tokio asmens duomenų tvarkymo neprieštaravo. 
Patvirtinu, kad man yra žinoma dėl teisės kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat, kad turiu teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, Vilnius) ir pasikonsultuoti su Šiaulių m. savivaldybės administracijos duomenų apsaugos pareigūnu tel. Nr.  +370 41 383 410.
Pasirašydamas anketą patvirtinu, kad esu tinkamai įgaliotas subjekto vardu pasirašyti šią anketą, kad šioje anketoje pateikta informacija yra teisinga, ir įsipareigoju tuojau pat raštu informuoti Šiaulių Ragainės progimnaziją apie bet kokius pateiktos informacijos pasikeitimus. Pareiškiu, kad man yra suprantama, jog paaiškėjus, kad šioje anketoje pateikta informacija yra netiksli ar klaidinga, Progimnazija turi teisę vienašališkai nutraukti dalykinius santykius.

	_____________________
(vardas, pavardė, parašas)
	______________
(data)




_________________________

Šiaulių Ragainės progimnazijos tarptautinių sankcijų įgyvendinimo ir kontrolės tvarkos aprašo 
2 priedas

ŠIAULIŲ RAGAINĖS PROGIMNAZIJOS SUBJEKTŲ VERTINIMO GAIRĖS

Šiaulių Ragainės progimnazijos (toliau – Progimnazija) direktoriaus įsakymu paskirtas atsakingas asmuo, vertindamas tarptautinių sankcijų pažeidimo riziką, turi įvertinti šiuos rizikos šaltinius:
Veiklos subjektų, aukštos rizikos veiklos subjektų, subjektų su kuriais ketinama sudaryti Sutartį (toliau – Veiklos subjektai) rizika. Kokias tarptautinių sankcijų pažeidimo rizikas kelia esama Veiklos subjektų bazė? Kokią Veiklos subjektų bazės dalį sudaro Veiklos subjektai, kuriuos tiesiogiai ar netiesiogiai gali paveikti tarptautinės sankcijos (pavyzdžiui, asmenys, susiję su sankcionuotomis veiklos sritimis)? 
Šalies ir (arba) geografinio regiono rizika. Kokias tarptautinių sankcijų pažeidimo rizikas kelia Veiklos subjektų geografinė padėtis (įvertinant ir įmonės filialų, atstovybių bei dukterinių įmonių lokacijas)?
Paslaugų, produktų rizika ir (arba) operacijų rizika. Kokias tarptautinių sankcijų pažeidimo rizikas kelia Veiklos subjektų siūlomi produktai ir paslaugos?
Teikimo kanalų rizika. Kokias tarptautinių sankcijų pažeidimo rizikas kelia Progimnazijai teikiamų paslaugų ir (arba) produktų teikimo kanalai tiesiogiai, per tarpininkus, Veiklos subjektui fiziškai dalyvaujant ar aptarnaujant nuotoliniu būdu?
Kitos rizikos rūšys ir jų indikatoriai (pavyzdžiui, kokybinės rizikos, funkcijų perdavimo tretiesiems asmenims rizika ir kt.), kurie gali turėti reikšmingos įtakos Progimnazijos veiklai. 

Kiekvienam identifikuotam rizikos šaltiniui rekomenduojama nustatyti: 
1. Tikimybę – įvykio tikimybės laipsnis. Kokia yra tikimybė, kad, Progimnazijai neįvedus jokių kontrolės ir rizikos mažinimo priemonių, bus pažeistos tarptautinės sankcijos dėl konkretaus rizikos šaltinio?
2. Galimas pasekmes – neigiamas įvykio rezultatas. Kokios pasekmės gali atsirasti Progimnazijai, jei tarptautinės sankcijos bus pažeistos?
3. Rizikos mažinimo priemones. Kokios vidinės priemonės ir procedūros yra įgyvendintos, kad tarptautinės sankcijos nebūtų pažeistos?
4. Rizikos likutinę vertę. Kokia yra tikimybė, kad tarptautinės sankcijos bus pažeistos po to, kai buvo įvestos ir atliktos rizikos kontrolės ir mažinimo priemonės?
_________________________________





PATIKROS LAPAS

	Eil. Nr.
	Veiksmas
	Atsakingas asmuo
	Patikros data
	Pastabos

	1.
	Patikrinta, ar tiekėjas ir subrangovai nėra įtraukti į ES / JT / LR sankcijų sąrašus
	
	
	

	2.
	Gauta tiekėjo deklaracija dėl sankcijų laikymosi
	
	
	

	3.
	Patikrinta tiekėjo savininkų ir valdymo struktūra
	
	
	

	4.
	Gauta informacija apie subrangovus / tiekimo grandinę
	
	
	

	5.
	Atlikta sankcijų rizikos analizė (prekių kilmė, šalys, partneriai)
	
	
	

	6.
	Nustatyta, ar sutarties sąlygos apima nuostatas dėl sankcijų rizikos / tiekėjo pareigos pranešti apie pasikeitimus
	
	
	

	7.
	Patikrinimai suplanuoti periodiškai
	
	
	

	8.
	Aptikta rizika – informuota perkančioji organizacija ir, jei reikia, VPT
	
	
	

	9.
	Priimtas sprendimas dėl sutarties tęstinumo / nutraukimo / išimties
	
	
	

	10.
	Dokumentai įtraukti į sutarties vykdymo bylą (deklaracijos, pažymos, patikrinimų ataskaitos)
	
	
	



_____________________________________


Šiaulių Ragainės progimnazijos tarptautinių sankcijų įgyvendinimo ir kontrolės tvarkos aprašo 
3 priedas

SANKCIJŲ SĄRAŠAI

1. ES sankcijų stebėjimo priemonės:
https://data.europa.eu/apps/eusanctionstracker/individuals/;
https://data.europa.eu/apps/eusanctionstracker/.
2. ES konsoliduoti sankcijų sąrašai:
https://data.europa.eu/data/datasets/consolidated-list-of-persons-groups-and-entities-subject-to-eu-financial-sanctions?locale=lt.
3. ES sankcijų žemėlapis:
https://www.sanctionsmap.eu/#/main.
4. JT konsoliduoti sankcijų sąrašai JT ST  (ang. United Nations Security Council):
https://main.un.org/securitycouncil/en/content/un-sc-consolidated-list#individuals.
5. Lietuvos nepageidaujamų asmenų sąrašas skelbiamas Migracijos departamento prie Lietuvos Respublikos vidaus reikalų ministerijos svetainėje:
https://www.migracija.lt/app/nam.
6. Juridinių asmenų ar kitų organizacijų, neturinčių juridinio asmens statuso, kurios nuosavybės teise priklauso arba yra kontroliuojamos subjekto, kuriam taikomos sankcijos, sąrašas:
https://fntt.lrv.lt/lt/tarptautines-finansines-sankcijos/.

_________________________________




